हत्याकांड में शामिल शूटर लवलेश-सन्नी से ढाबे पर मुलाकात; प्रेमिका संग प्रयागराज से भागना था
Uttar Pradesh Mafia Atiq Ahmed Ashraf Ahmed Murder Case - Follow Atiq Ahmed Killers Latest News On Dainik Bhaskar. उत्तर प्रदेश के प्रयागराज में कुख्यात माफिया अतीक अहमद और अशरफ अहमद को मारने वाले शूटरों की आपस में जानकारी का रहस्य अब खुलने लगा है।
उत्तर प्रदेश के प्रयागराज में कुख्यात माफिया अतीक अहमद और अशरफ अहमद को मारने वाले शूटरों की आपस में जानकारी का रहस्य अब खुलने लगा है। शुरुआत में कहा जा रहा था कि तीनों एक-दूसरे को जानते तक नहीं थे, मगर UP पुलिस की पूछताछ में पानीपत के शूटर अरुण मौर्य ने खुलासा किया है कि वे एक-दूसरे को लंबे समय से जानते थे।
हत्याकांड में शामिल सनी और लवलेश से मौर्य की मुलाकात बांदा-प्रयागराज हाईवे पर एक ढाबे पर हुई थी। यहां अरुण काम करता था।
प्रेमिका संग अरुण शहर से भागना चाहता था
ढाबे पर काम करने के दौरान ही अरुण एक लड़की के संपर्क में आया था। वह युवती को लेकर प्रयागराज से भागने की फिराक में था। इधर सन्नी और लवलेश भी प्रयागराज से निकलकर NCR जाने वाले थे। जब अरुण ने उनके गैंग में शामिल होने की बात कही तो दोनों मान गए।
यहां से सभी कुछ समय के लिए एनसीआर में शिफ्ट हो गए। इस दौरान उसकी मुलाकात सुंदर भाटी के गिरोह के साथ ही कई अन्य गुटों से हुई। इन सबके लिए वह छोटे-मोटे काम करते थे और बदले में पैसे कमाते थे। संपर्क भी बढ़ रहे थे और काम भी। अपराध की दुनिया अब उन्हें लुभाने लगी थी।
तीनों में अरुण के तेवर बेहद तीखे, करना था कुछ बड़ा
अरुण कुछ बड़ा करना चाहता था। वह काफी समय पहले परिवार को छोड़कर चला गया और प्रयागराज-बांदा हाईवे स्थित एक ढाबे पर काम करने लगा। यहीं से वह अपनी रोजी-रोटी कमा रहा था। हालांकि उसके तेवर बेहद तीखे थे। काम का भी मन नहीं था और वह कुछ बड़ा करना चाहता था। प्रयागराज में काम की तलाश में सनी और लवलेश अकसर इसी ढाबे पर जाया करते थे। यहीं से अरुण उनके संपर्क में आने लगा।
फरार परिवार को पुलिस ने ढूंढ निकाला
अरुण मौर्य के फरार परिवार को पुलिस ने ढूंढ निकाला है। पुलिस परिवार से पूछताछ करके अरुण के बारे में जानकारी एकत्र कर रही है। माना जा रहा है कि परिवार के लोग अरुण के बारे में जो बताएंगे उससे पुलिस को मामले की तह तक जाने में आसानी होगी। इससे पहले, बेटे के हत्याकांड में शामिल होने की खबर पाकर शूटर अरुण का पिता दीपक, पत्नी केला देवी व अपनी 13 वर्षीय बेटी के साथ गांव से भाग गया था।
पुलिस घर पहुंची तो घर पर कोई नहीं मिला। तभी से पुलिस परिवार की खोज में लगी हुई थी। बताया जा रहा है कि अब पुलिस परिवार तक पहुंच गई है। सुरक्षा के मद्देनजर परिवार के संबंध में कोई भी खुलासा नहीं किया जा रहा है।
अरुण के खिलाफ पानीपत में दो मामले दर्ज हैं 
शूटर अरुण मौर्य के खिलाफ पिछले साल पानीपत में दो मामले दर्ज किए गए थे। पानीपत SP अजीत सिंह शेखावत ने बताया कि अरुण मौर्य के खिलाफ फरवरी 2022 में आर्म्स एक्ट और मई माह में एक अन्य मामला मारपीट का था।
इसमें अरुण को जेल भी भेजा गया था। वह दोनों ही मामलों में जमानत पर बाहर था। अरुण के दादा और चाचा समेत परिवार के कुछ सदस्य पानीपत में रहते थे। इसलिए उन्हें उनके यहां भी आना-जाना पड़ता था और उन्होंने वहीं अपना पता जमानत में दर्ज कराया था।
ये खबरें भी पढ़ें:- 
गैंगस्टर लॉरेंस से इंप्रेस अतीक-अशरफ के कातिल:सिद्धू मूसेवाला जैसा बड़ा हत्याकांड करना चाहते थे, पानीपत का शूटर जेल में उसके गुर्गों से मिला 
उत्तर प्रदेश में माफिया अतीक अहमद और अशरफ अहमद की हत्या करने वाले शूटरों को लेकर बड़ा खुलासा हुआ है। ये शूटर गैंगस्टर लॉरेस से इंप्रेस थे और सिद्धू मूसेवाला जैसे बड़ा हत्याकांड करना चाहते थे (पूरी खबर पढ़ें)
हथियारों का शौकीन अतीक-अशरफ का हत्यारा: पानीपत का अरूण मौर्य अवैध हथियारों के केस में जेल जा चुका, वहीं कुख्यात अपराधियों से मिला 
उत्तर प्रदेश के प्रयागराज में माफिया अतीक अहमद और उसके भाई अशरफ की गोली मारकर हत्या करने वालों का कनेक्शन पानीपत से जुड़ते ही यहां खुफिया एजेंसी हरकत में आ गई। यूपी और हरियाणा पुलिस अलर्ट मोड पर है (पूरी खबर पढ़ें) 
अतीक अहमद की पत्नी का हरियाणा कनेक्शन: गुरुग्राम में अरबों का रियल एस्टेट कारोबार; CM खट्‌टर बोले- कोई एजेंसी सूचना देगी तो एक्शन होगा 
उत्तर प्रदेश में मारे गए माफिया अतीक अहमद की अंडरग्राउंड पत्नी शाइस्ता परवीन का हरियाणा कनेक्शन सामने आया है। गुरुग्राम में अतीक के अलावा उसकी पत्नी और सालों के नाम पर बनी कंपनियों के अरबों रुपए के निवेश का पता चला है। ये कंपनियां गुरुग्राम से ही संचालित हो रही हैं (पूरी खबर पढ़ें)